CELEX: 62011TN0167
Language: el
Date: 2011-03-15 00:00:00
Title: Υπόθεση T-167/11: Αγωγή της 15ης Μαρτίου 2011 — Centre national de la recherche scientifique κατά Επιτροπής

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/34
            
         Αγωγή της 15ης Μαρτίου 2011 — Centre national de la recherche scientifique κατά Επιτροπής
   (Υπόθεση T-167/11)
   2011/C 145/56
   Γλώσσα διαδικασίας: η γαλλική
   
      Διάδικοι
   
   
      Ενάγον: Centre national de la recherche scientifique (Παρίσι, Γαλλία) (εκπρόσωπος: N. Lenoir, δικηγόρος)
   
      Εναγόμενη: Ευρωπαϊκή Επιτροπή
   
      Αιτήματα του ενάγοντος
   
   Το ενάγον ζητεί από το Γενικό Δικαστήριο:
   
               —
            
            
               να κρίνει την αγωγή παραδεκτή και βάσιμη,
            
         
               —
            
            
               να υποχρεώσει την Επιτροπή, πρώτον, να του επιστρέψει το ποσό των 20 989,82 ευρώ, το οποίο η Επιτροπή ισχυρίστηκε, με το χρεωστικό σημείωμα αριθ. 2010/1232 της 26ης Οκτωβρίου 2010, ότι αποτελεί απαίτησή της βάσει της σύμβασής της με το ενάγον και το οποίο, με πράξη της 17ης Δεκεμβρίου 2010 (αριθ. BUDG/C3 D(2010) B.2 — 1232), συμψήφισε με απαίτηση του ενάγοντος, και, δεύτερον, να καταβάλει τους νόμιμους τόκους υπερημερίας, σύμφωνα με το βελγικό δίκαιο που έχει εφαρμογή στην εν λόγω σύμβαση,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Ισχυρισμοί και κύρια επιχειρήματα
   
   Προς στήριξη της αγωγής το ενάγον προβάλλει τρεις λόγους.
   
               1)
            
            
               Ο πρώτος λόγος αφορά την παράβαση του άρθρου II.19, παράγραφος 1, των γενικών όρων της σύμβασης LSHB-CT-2004-503319 σχετικά με το σχέδιο «ALLOSTEM», το οποίο εμπίπτει στο 6ο πρόγραμμα-πλαίσιο για την έρευνα και την τεχνολογική ανάπτυξη (2002-2006) (στο εξής: σύμβαση ALLOSTEM), καθόσον η Επιτροπή περιόρισε έως και στέρησε τη δυνατότητα του ενάγοντος να αποδείξει την ορθή εκτέλεση της σύμβασης σε σχέση με την επιλεξιμότητα των δαπανών προσωπικού, αφού δεν τήρησε τα κριτήρια προσδιορισμού των επιλέξιμων δαπανών.
            
         
               2)
            
            
               Ο δεύτερος λόγος αφορά την παράβαση των συμβατικών υποχρεώσεων που προκύπτουν από τα άρθρα II.19 και II.20 των γενικών όρων της σύμβασης ALLOSTEM, καθόσον η Επιτροπή απέκλεισε την επιλεξιμότητα των δαπανών που αφορούν την «πρόβλεψη για την απώλεια της θέσης εργασίας» και τις άδειες μητρότητας μιας βιολόγου που είχε προσληφθεί με σύμβαση ορισμένου χρόνου.
            
         
               3)
            
            
               Ο τρίτος λόγος αφορά την παράβαση του άρθρου 12 της σύμβασης ALLOSTEM, το οποίο προβλέπει ότι το ζήτημα αν είναι βέβαιη μια απαίτηση απορρέουσα από την εν λόγω σύμβαση εκτιμάται σύμφωνα με το βελγικό δίκαιο. Το ενάγον ισχυρίζεται:
               
                           —
                        
                        
                           ότι η Επιτροπή στηρίχθηκε μόνο στο δίκαιο της Ένωσης και όχι στο βελγικό δίκαιο, προκειμένου να εκτιμήσει αν η απαίτησή της ήταν βέβαιη, και
                        
                     
                           —
                        
                        
                           η απαίτηση αυτή αμφισβητείται σοβαρά, πράγμα που σημαίνει ότι δεν μπορεί σε καμία περίπτωση να θεωρηθεί βέβαιη.